* **Domáce vzdelávanie**

Milí rodičia,

s radosťou by sme Vás chceli informovať, že naša škola ponúka možnosť individuálneho vzdelávania Vašich detí v domácom prostredí. Ak sa rozhodnete pre túto formu vzdelávania, môžeme Vám poskytnúť zázemie podľa ustanovení Zákona č. 245/2008 § 23.

Tento zákon umožňuje vzdelávanie, ktoré sa realizuje bez pravidelnej účasti na vyučovaní v škole, čo zahŕňa aj možnosť domáceho vzdelávania. Tento prístup k vzdelávaniu umožňuje individuálny prístup k potrebám a štýlu učenia Vašich detí, pričom sa môžete spoliehať na podporu a usmernenie zo strany našich kvalifikovaných pedagogických pracovníkov.

Je pre nás dôležité, aby sa Vaše dieťa cítilo podporované a aby malo možnosť rozvíjať svoj potenciál v prostredí, ktoré mu najviac vyhovuje. Veríme, že individuálne vzdelávanie v domácom prostredí môže poskytnúť Vašim deťom vhodný a podnetný rámec pre ich osobnostný a akademický rozvoj.

Ak máte záujem o túto možnosť vzdelávania pre Vaše dieťa, neváhajte nás kontaktovať pre ďalšie informácie a konzultácie. Radi Vám poskytneme všetky potrebné informácie a pomôžeme Vám pri vytváraní individuálneho vzdelávacieho plánu pre Vaše dieťa.

S pozdravom a prianím všetkého dobrého

Mgr. Martina Striežencová

riaditeľka školy

* **Ako postupovať?**
	+ - * **zapísať dieťa do kmeňovej školy,**ktorá deklaruje prijímanie žiakov aj na takúto formu vzdelávania, nie je nevyhnutné, aby to bolo v mieste bydliska dieťaťa -  ***my takouto školou sme,***
			* keď je dieťa na školu prijaté,**podať žiadosť o individuálne vzdelávanie,** **ktorej súčasťou je:**
			* kópia dokladu o vzdelaní rodiča, resp. garanta,
			* individuálny výchovno-vzdelávací plán,
			* zoznam učebných zdrojov, z ktorých sa dieťa bude učiť,
			* popis materiálnych podmienok pre vzdelávanie.

• riaditeľ školy **vydá rozhodnutie o prijatí žiaka**na vzdelávanie a **o povolení individuálneho vzdelávania**.

**Rodičom so všetkými uvedenými dokumentami  vieme pomôcť.**

**Individuálne vzdelávanie sa povoľuje v dvoch prípadoch:**

* + - * žiakovi školy, ktorému jeho zdravotný stav neumožňuje účasť na vzdelávaní v škole 245/2008 Z. z., §24, odsek 2, písmeno a);
			* žiakovi základnej školy 245/2008 Z. z., §24, odsek 2, písmeno b).

**Škola, podporujúca individuálne vzdelávanie:**

* + - * je garantom kvality individuálneho vzdelávania, ktorú si rodič vyberie na základe slobodného výberu;
			* plní voči individuálnemu vzdelávaniu kontrolnú funkciu;
			* poskytuje deťom a rodičom potrebné učebné materiály a metodickú podporu;
			* dohliada, aby individuálny vzdelávací program, jeho princípy a ciele boli v súlade s princípmi a cieľmi výchovy ​a vzdelávania podľa školského zákona.

**AKO PREBIEHA HODNOTENIE?**

• Žiak, ktorému bolo povolené individuálne vzdelávanie, vykonáva komisionálne skúšky v kmeňovej škole z príslušného učiva každého povinného predmetu za každý polrok.

• Na základe výsledkov komisionálnej skúšky škola vydáva vysvedčenie.

• Žiak, ktorému bolo povolené individuálne vzdelávanie na základe odporúčania lekára z dôvodu zdravotného znevýhodnenia - nevykonáva komisionálnu skúšku.

**KOMISIONÁLNE SKÚŠKY**

• pre žiakov na individuálnom vzdelávaní sa realizujú v januári a júni, po vzájomnej dohode vieme nastaviť aj iný termín, u nás je zvykom každý mesiac

• forma: **pracovné portfólio** +**rozhovor**, **samostatná práca (test)**,

• portfólio si žiak vytvára počas celého polroka.

**OBSAH PORTFÓLIA**

**Tvorí ho súbor prác, projektov** alebo **fotodokumentácia** z priebehu vzdelávania. Je súčasťou preskúšania.

Čo dieťa u nás dostane:

* učebnice, pracovné zošity, metodické pomôcky, služby podporného tímu
* možnosť zúčastňovať sa exkurzií, výletov, kurzov/ lyžiarsky, plavecký, korčuliarsky, in-line korčule/

.......................................................................................................................................................................

Meno a priezvisko zákonného zástupcu, adresa bydliska, telefonický a e-mailový kontakt

 Základná škola s materskou školou Kálnica,s.č.385

 Kálnica 385

 916 37 Kálnica

**Vec: Žiadosť o povolenie individuálneho vzdelávania**

Dovoľujem si Vás požiadať o povolenie individuálneho vzdelávania podľa § 24 ods. 2 písm. b) školského zákona č. 245/2008 Z. z. v znení neskorších predpisov pre môjho syna / moju dcéru\*

meno a priezvisko: .............................................................................................................................................

dátum narodenia: ..............................................................................................................................................

rodné číslo: .........................................................................................................................................................

trvalý pobyt: .......................................................................................................................................................

žiaka / žiačky\* ..................... ročníka.

**Dôvody na povolenie individuálneho vzdelávania:**

.............................................................................................................................................................................

Meno a priezvisko fyzickej osoby, ktorá bude uskutočňovať individuálne vzdelávanie:

.............................................................................................................................................................................

Žiadam o povolenie individuálneho vzdelávania na školský rok / obdobie\*:

.............................................................................................................................................................................

Ďalšie skutočnosti, ktoré majú vplyv na individuálne vzdelávanie:

.............................................................................................................................................................................

**Prílohy žiadosti:**

1. individuálny vzdelávací program, ktorý obsahuje popis priestorového a materiálno-technického zabezpečenia, podmienok ochrany zdravia individuálne vzdelávaného žiaka, zoznam edukačných publikácií, ktoré budú pri individuálnom vzdelávaní žiaka používané
2. doklad o splnení kvalifikačných predpokladov fyzickej osoby, ktorá bude uskutočňovať individuálne vzdelávanie
3. písomný súhlas fyzickej osoby, ktorá bude uskutočňovať individuálne vzdelávanie
4. doklady k ďalším skutočnostiam, ktoré majú vplyv na individuálne vzdelávanie\*\*

...................................................................................................................................

S pozdravom,

 .............................................................. ...........................................................

 (meno a priezvisko otca) (meno a priezvisko matky)

zákonný zástupca - otec zákonný zástupca – matka

V ................................................................., dňa .................................

 \*nehodiace sa prečiarknite alebo zmažte

\*\* ak sa vás riadok netýka, text prečiarknite alebo zmažte (vyplňte napr. ak má dieťa špeciálne